
         Nr.23/106/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Programului naţional de dezvoltare turistică SUPER-SCHI ÎN CARPAŢI, transmis cu adresa nr.284 din 22 aprilie 2003, înregistrată sub nr.23/106/2003.



În raport de conţinutul şi obiectul său, proiectul de lege face parte din categoria legilor ordinare.

PREŞEDINTE,

István Antal

         Nr.23/106/2003

RAPORT

asupra proiectului de Lege pentru aprobarea Programului naţional de dezvoltare turistică SUPER-SCHI ÎN CARPAŢI


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru aprobarea Programului naţional de dezvoltare turistică SUPER-SCHI ÎN CARPAŢI, transmis cu adresa nr.284 din 22 aprilie 2003, înregistrată sub nr.23/106/2003.



Acest proiect de lege a fost adoptat de Senat în şedinţa din 10 aprilie 2003, cu respectarea prevederilor art.74 alin.(1) din Constituţia României.



Cu adresa nr.448 din 24 martie 2003, Consiliul Legislativ a avizat favorabil proiectul de Lege supus aprobării cu unele observaţii şi propuneri pe care iniţiatorul şi le-a însuşit.



Cu adresa nr.284 din 6 mai 2003, Comisia juridică, de disciplină şi imunităţi a avizat favorabil proiectul de lege în forma adoptată de Senat.



Cu adresa nr.26/1265 din 7 mai 2003, Comisia pentru administraţie publică, amenajarea teritoriului şi echilibru ecologic a avizat favorabil proiectul de lege în forma adoptată de Senat.



Cu adresa nr.243/7 mai 2003, Comisia pentru buget, finanţe şi bănci a avizat favorabil proiectul de lege cu un amendament admis de comisie.

Prezentul proiect de lege are ca obiect de reglementare aprobarea Programului naţional de dezvoltare turistică "SUPER-SCHI ÎN CARPAŢI", ca program de interes naţional pentru dezvoltarea turismului montan cu componenta principală "turism pentru practicarea schiului". 

Prin acest program se urmăreşte identificarea şi atragerea în circuitul turistic a zonelor care permit practicarea sporturilor de iarnă la nivelul standardelor internaţionale şi susţinerea dezvoltării acestor zone printr-un parteneriat între administraţia publică centrală, administraţia publică locală şi sectorul privat.



Sursele de finanţare pentru realizarea Programului se constituie, după caz, din:



- sumele alocate de la bugetul de stat şi bugetele locale, în limita creditelor bugetare aprobate anual cu această destinaţie;



- credite interne sau externe;



- ajutoare financiare interne sau externe nerambursabile;



- resurse ale sectorului privat;



- alte surse atrase.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţele din 27 mai şi 3 iunie 2003.



La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Turismului domnul secretar de stat Nicu Rădulescu, domnul secretar general Penciu Anghel, domnul director Stancu Alexandru de la Institutul Naţional de Cercetare Dezvoltare Turism.



La comisie au fost depuse amendamente de către doamna deputat Vasile Aurelia - PSD şi domnii deputaţi Bivolaru Ioan - PSD, Antal Istvan - UDMR, Raduly Robert - UDMR.



După dezbateri  comisia a hotărât ca proiectul de Lege pentru aprobarea Programului naţional de dezvoltare turistică SUPER-SCHI ÎN CARPAŢI să fie supus spre dezbatere şi adoptare în plenul Camerei Deputaţilor cu amendamente admise şi respinse de comisie.



La lucrările comisiei au fost prezenţi 21 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

I.  A M E N D A M E N T E    A D M I S E

	Nr.

crt.
	Text adoptat de Senat
	Amendamente admise

Autorul


	Motivaţie

	0
	1
	2
	3

	1.
	Titlul legii

LEGE

pentru aprobarea Programului naţional de dezvoltare turistică "SUPER-SCHI ÎN CARPAŢI"

	Titlul legii

LEGE

pentru aprobarea Programului naţional de dezvoltare a turismului montan "SUPER-SCHI ÎN CARPAŢI"

Dep.Ioan Bivolaru - PSD

Dep.Aurelia Vasile - PSD


	Folosirea unor termeni consacraţi.

	2.
	Art.1. - Se aprobă Programul naţional de dezvoltare turistică super-schi în carpaţi, ca program de interes naţional pentru dezvoltarea turismului montan, cu componenta principală "turism pentru practicarea schiului", denumit în continuare Program.


	Art.1. - Se aprobă Programul naţional de dezvoltare turistică super-schi în carpaţi, ca program de interes naţional pentru dezvoltare a turismului montan, cu componenta principală "turism pentru practicarea schiului şi altor sporturi de iarnă", denumit în continuare Program.

Dep.Ioan Bivolaru - PSD

Dep.Aurelia Vasile - PSD


	Amenajările necesare pentru practicarea schiului sunt aceleaşi şi pentru alte sporturi de iarnă.


	0
	1
	2
	3

	3. 
	Art.2. - (1) Prima etapă a Programului cuprinde zona Valea Prahovei, cu localităţile Sinaia, Buşteni, Azuga, zona Predeal-Râşnov, staţiunea Poiana Braşov, zona Leaota şi Padina-Peştera-Valea Ialomiţei, zona Valea Doftanei şi zona Valea Superioară a Teleajenului-Staţiunea Cheia.

(2) Etapele următoare ale Programului, cuprinzând alte zone identificate pentru dezvoltarea domeniului pentru schi şi practicarea altor sporturi de iarnă vor fi aprobate prin hotărâre a Guvernului, la propunerea Ministerului Turismului.


	Art.2. - (1) Programul se va aplica, în prima etapă, în zona Valea Prahovei, cu localităţile Sinaia, Buşteni, Azuga, zona Predeal-Râşnov, staţiunea Poiana Braşov, zona Leaota şi Padina-Peştera-Valea Ialomiţei, zona Valea Doftanei şi zona Valea Superioară a Teleajenului-Staţiunea Cheia.

(2) Etapele următoare ale Programului se vor aplica în alte zone identificate pentru dezvoltarea turismului montan pentru practicarea schiului şi  a altor sporturi de iarnă şi  vor fi aprobate prin hotărâre a Guvernului, la propunerea Ministerului Turismului.

Dep.Ioan Bivolaru - PSD

Dep.Aurelia Vasile - PSD


	Reformulare pentru o exprimare concisă.

Claritatea textului.

	4. 
	Art.3. - Acţiunile care se vor desfăşura în cadrul Programului au în vedere următoarele:

a) realizarea unui studiu integrat prin licitaţie publică internaţională, organizat de Ministerul Turismului, în condiţiile legii;

b) stabilirea zonelor şi a terenurilor care vor fi incluse în domeniul pentru schi şi practicarea sporturilor de iarnă;

c) elaborarea planului de amenajare a teritoriului şi de urbanism pentru zonele cuprinse în Program, care vor fi avizate şi aprobate conform legii;

d) amenajarea, dezvoltarea şi reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere, cursuri de apă;

e) amenajarea de noi pârtii de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi;

f) amenajarea şi reamenajarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;

g) construirea de noi structuri de primire turistică.


	Art.3. - Acţiunile care se vor desfăşura pentru fiecare etapă din cadrul Programului au în vedere următoarele:

a) realizarea unui studiu integrat privind dezvoltarea turismului montan pentru practicarea schiului şi  a altor sporturi de iarnă în zonele şi localităţile prevăzute la art.2; studiul va fi realizat de către Ministerul Turismului, prin Institutul Naţional de Cercetare şi Dezvoltare în Turism, în colaborare cu societăţi de proiectare şi consultanţă în domeniu, a căror desemnare se va face în condiţiile legii;

b) stabilirea terenurilor care vor fi incluse pentru practicarea schiului şi a sporturilor de iarnă;

Nemodificat

d) amenajarea, dezvoltarea sau reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere şi alte utilităţi necesare;

e) amenajarea, dezvoltarea sau reabilitarea pârtiilor de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi;

f) amenajarea, dezvoltarea sau reabilitarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;

g) construirea, dezvoltarea sau reabilitarea structurilor de primire turistică.

Dep.Ioan Bivolaru - PSD

Dep.Aurelia Vasile - PSD


	Claritatea textului.

Textul propus este mai explicit, precizează forma de turism vizată de realizarea studiului integrat şi respectă procedura legală de realizarea acestui studiu.

Zonele sunt stabilite prin lege sau hotărâre de Guvern.

Cursurile de apă nu sunt infrastructură.

Pot fi şi alte utilităţi din infrastructură necesare.

Trebuie avute în vedere că unele pârtii din cadrul Programului există deja şi necesită modernizări.

Trebuie avute în vedere că unele pârtii din cadrul Programului există deja şi necesită modernizări.

Alături de structurile de primire turistică noi trebuie dezvoltate şi reabilitate şi cele existente.

	5. 
	Art.4. - (1) Terenurile prevăzute la art.3 lit.b) vor trece, în conformitate cu prevederile legale în vigoare, din proprietatea publică sau privată a statului şi administrarea Regiei Naţionale a Pădurilor în proprietatea publică a unităţilor administrativ-teritoriale respective şi în administrarea consiliilor locale pe raza cărora se află. Aceste terenuri vor fi exceptate de la plata taxelor pentru scoaterea definitivă din fondul forestier.

(2) Schimbarea destinaţiei păşunilor şi fâneţelor care vor fi incluse în Program, potrivit studiului integrat, va fi exceptată de la plata taxelor aferente.

(3) Terenurile prevăzute la alin.(1), precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.


	Nemodificat

Nemodificat

(3) Terenurile prevăzute la alin.(1) şi alin.(2) aflate în proprietatea publică a unităţilor administrativ-teritoriale, precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.

Dep.Ioan Bivolaru - PSD

Dep.Aurelia Vasile - PSD


	Pentru eliminarea oricărui echivoc.

	6. 
	Art.5. - Implementarea Programului va fi coordonată de Ministerul Turismului în colaborare cu Ministerul Tineretului şi Sportului şi se va realiza în etape de către autorităţile administraţiei publice centrale şi locale în parteneriat public-privat, în conformitate cu prevederile legale în vigoare.


	Art.5. - Implementarea Programului pe etape va fi coordonată de Ministerul Turismului în colaborare cu Ministerul Tineretului şi Sportului şi se va realiza pentru fiecare etapă de către autorităţile administraţiei publice centrale şi locale în parteneriat public-privat, în conformitate cu prevederile legale în vigoare.

Dep.Ioan Bivolaru - PSD

Dep.Aurelia Vasile - PSD


	Claritatea texului.

	7. 
	Art.6. - (1) Ministerul Turismului va supune spre aprobare Guvernului studiul privind implementarea Programului.

(2) Studiul prevăzut la alin.(1) va fi supus în prealabil spre avizare autorităţilor administraţiei publice centrale interesate, Academiei Române şi autorităţilor administraţiei publice locale pe a căror rază teritorială se află zonele prevăzute la art.2.

(3) Studiul se finanţează de către Ministerul Educaţiei şi Cercetării din sumele alocate derulării programelor de cercetare de către Ministerul Turismului şi Ministerul Tineretului şi Sportului. Autorităţile administraţiei publice locale implicate în Program pot hotărî, în condiţiile legii, participarea cu resurse financiare din bugetele proprii.


	Nemodificat


	

	8. 
	Art.7. - Sursele de finanţare pentru realizarea Programului se constituie, după caz, din:
a) sume alocate de la bugetul de stat şi bugetele locale, în limita creditelor bugetare aprobate anual cu această destinaţie;

b) credite interne sau externe;

c) ajutoare financiare interne sau externe nerambursabile;

d) resurse ale sectorului privat;

e) alte surse atrase.


	Nemodificat


	

	9. 
	Art.8. - Programul SUPER-SCHI ÎN CARPAŢI devine program de importanţă zonală pentru autorităţile administraţiei publice locale implicate, beneficiind de prioritate la finanţarea din bugetele locale.
	Art.8. - Programul naţional de dezvoltare a turismului montan SUPER-SCHI ÎN CARPAŢI devine program de importanţă zonală pentru autorităţile administraţiei publice locale implicate, beneficiind de prioritate la finanţarea din bugetele locale.
	Corelare cu titlul legii.


II.  A M E N D A M E N T E    R E S P I N S E

	Nr.

crt.
	Textul legii adoptat Senat
	Amendamente respinse

Autorul


	Motivaţia susţinerii/

respingerii

	0
	1
	2
	3

	1.
	____
	La art.2, după alin.(1) se introduce un alineat nou cu următorul cuprins:

"(2) A doua etapă a Programului va cuprinde zona Munţii Harghitei, cu localităţile Miercurea Ciuc - zona Băile-Harghita şi zona Şumuleu, precum şi zona Sântimbru-Băi, Odorheiu-Secuiesc - zona Vârful Harghita-Mădăraş, localitatea Izvoarele, zona Trecătoarea-Liban, zona Munţii Gheorgheni cu localităţile Valea Strâmbă, Izvorul Mureşului."

Dep.Istvan Antal - UDMR

Dep.Robert Raduly - UDMR


	Motivaţia susţinerii:

Există un potenţial turistic imens în zonele menţionate în alineatul propus dar nu mai puţin adevărat este şi faptul că în aceste zone o foarte mare parte din populaţie practică sporturile de iarnă în general, schiul alpin şi schiul de fond în special. Anual sunt organizate numeroase concursuri de schi alpin şi schi fond pe pârtiile mai sus menţionate, iar foarte mulţi sportivi care şi-au început cariera pe acele pârtii au devenit ulterior campioni naţionali şi balcanici, ocupanţi ai unor locuri fruntaşe la concursurile mondiale de schi fond şi schi alpin.

Nu în ultimul rând trebuie menţionat că în aceste zone majoritatea rezultatelor sportive sunt datorate aproape în exclusivitate  sporturilor  de  iarnă, - de 




	0
	1
	2
	3

	
	
	
	multe ori - neexistând o infrastructură, ca bază sportivă adecvată practicării acestor sporturi.

Motivaţia respingerii:

Nominalizarea zonelor propuse prin acest amendament pentru cea de-a doua etapă a programului nu este posibilă întrucât acest lucru ar dezavantaja toate celelalte zone în care există posibilitatea implementării acestui program într-o etapă ulterioară.

Etapele următoare ale Programului naţional SUPER-SCHI ÎN CARPAŢI vor cuprinde celelalte zone identificate pentru dezvoltarea domeniului pentru schi şi practicare a altor sporturi de iarnă conform unui studiu de cercetare realizat de Institutul Naţional de Cercetare-Dezvoltare în Turism, în care va fi inclusă implicit şi zona Miercurea Ciuc.

 

	2.
	Art.3. a) realizarea unui studiu integrat prin licitaţie publică internaţională, organizat de Ministerul Turismului, în condiţiile legii;


	Articolul 3, litera a) va avea următorul cuprins:

Art.3. a) realizarea unui studiu integrat privind domeniul pentru schi şi pentru practicarea altor sporturi de iarnă în zonele prevăzute la art.2 de către              Ministerul Turismului prin Institutul Naţional de Cercetare şi Dezvoltare în Turism, în colaborare cu societăţi de proiectare şi consultanţă, în domeniu, a căror desemnare se va face potrivit legii;

Comisia pentru buget, finanţe şi bănci


	Motivaţia susţinerii:
Textul propus este mai explicit şi respectă procedura legală de realizarea acestui studiu integrat privind domeniul respectiv.

Motivaţia respingerii:

Teza este deja preluată în textul adoptat de Comisia pentru industrii şi servicii care face referire la extinderea studiului menţionat asupra întregului domeniu privind turismul montan.




                              PREŞEDINTE,                                                                                      SECRETAR,

                                István Antal                                                                                        Aurelia Vasile

RAPORTORI:







Dep.Istvan Antal - UDMR

Dep.Ioan Bivolaru - PSD







Dep.Aurelia Vasile - PSD

Dep.Istvan Erdei - UDMR







Dep.Robert Raduly - UDMR

Dep.Cristian Buzea - PRM







Dep.Marin Anton - PNL

Dep.Ioan Miclea - PRM







Dep.Mihail Fâcă - PSD

Dep.Pavel Târpescu - PSD







Dep.Aurel Daraban - PSD

Dep.Ştefănoiu Luca - PSD

Experţi,

Viorela Gondoş

Silvia Vlăsceanu

